Trelis/gawiki huggingface dataset:
Gernika. Is cathair bheag í Gernika (Bascais) nó "Guernica" as Spáinnis i dTír na mBascach i dtuaisceart na Spáinne. Tugtar "Gernika-Lumo" go hoifigiúil ar an gcathair mar gheall ar aontas le baile Lumo. 
Tá an chathair lonnaithe i gcúige "Bizkaia" (Bascais) nó "Vizcaya" (Spáinnis). Suíonn "Junta" nó parlaimint Bizkaia ann. Tá dlúthbhaint idir an chathair, príomhchathair ársa Thír na mBascach, agus náisiúnachas na mBascach mar bhailíodh Comhthionóil traidisiúnta Bizkaia ann faoi dhair, an " Gernikako Arbola".
Stair.
Taobh amuigh den Spáinn tá cáil ar an gcathair mar gheall ar an bpictiúr a pheinteáil Pablo Picasso i 1937 den aerbhuamáil an Léigiúin Condor den Luftwaffe ar an gcathair le linn Chogadh Cathartha na Spáinne.
Scriosadh trí cheathrú den bhaile agus maraíodh na céadta (ar a laghad) ar an lá fuilteach úd, an 26 Aibreán 1937. Níl mórán den seanbhaile ársa fágtha sa lá atá inniu ann, taobh amuigh de chúpla foirgneamh mar an tseaneaglais i lár an bhaile, a sheas go dúshlánach in éadan bhuamadóirí Hitler agus Mussolini.
Pablo Picasso. Ba phéintéir Spáinneach é Pablo Picasso, nó Pablo Ruiz Picasso, (25 Deireadh Fómhair, 1881 – 8 Aibreán, 1973). Bhí sé i measc máistrí ealaíne an 20ú haois. D’éirigh Picasso ina dhuine ba mhó a raibh tionchar aige ar ealaín nua-aimseartha sa chéad leath den fhichiú céad.
Ba bhunaitheoir, in éineacht le Georges Braque, den ghluaiseacht Ciúbachas é.
Luathshaol.
Rugadh é i Málaga i réigiún Andalucía.
Bhí a athair Don José Ruiz y Blasco (1838–1913) ina phéintéir, go háirithe i dtaobh an nádúir. Chomh maith leis sin, bhí sé ina mháistir sa scoil ceardaíochta agus ina choimeádaí ar an iarsmalann áitiúil.
Bhog an teaghlach go A Coruña sa bhliain 1891, ionas go mbeadh Ruiz in ann obair sa scoil ba bhaile sin.
Tá scéal apacrafúil ann gur uair amháin, chonaic Ruiz a mhac ag péintéireacht. Cheap athair Picasso go raibh teicnic níos fearr ag a mhac óg agus gheall Ruiz go stopfadh sé a chuid oibre féin. Ach lean Ruiz ag péintéireacht ar aon nós ar feadh na mblianta ina dhiaidh sin!
I ndiaidh bás deirfiúr Pablo, bhog an teaghlach uair amháin eile go Barcelona.
Tréimhse Ghorm, 1901-1904.
Bhí Picasso ag obair in Barcelona nuair a bhí a thréimhse dhúchroíoch, an "Tréimhse Ghorm" aige.
Tréimhse Rósach, 1904-1906.
Lonnaigh Picasso i bPáras i 1904, ag glacadh stiúideo i dtionóntán Montmartre ar a dtugtar "le Bateau-Lavoir".
Ciúbachas, 1907-1914.
I 1907 phéinteáil Picasso an píosa réabhlóideach, "Les Demoiselles d'Avignon", faoi thionchar phrimitíbheachas na hAfraice. Mar sin, le Georges Braque, chruthaigh Picasso "Ciúbachas Anailíseach"(1907-1914), a chuir dúshlán faoi réalachas optach an Impriseanachais, ag iarraidh buanstruchtúr an ábhair a léiriú mar shraith plánaí, lena thaispeáint ó roinnt ionad amhairc.
Ba i bPáras a thug Picasso an Ciúbachas ar an saol, in éineacht le Georges Braque, ealaíontóir Francach. Ba é a mhol an ghluaiseacht nua-aimseartha seo ná struchtúr ruda a bhriseadh síos i sraith píosaí a fheictear in éineacht a chéile ó amharcphointí éagsúla. Chaith Picasso samhradh 1924 in Juan-les-Pins, ar chósta na Meánmhara, ag péinteáil pictiúir d’ábhair neamhbheo i stíl dhásachtach Chiúbach.
Saol.
Bhí aois mhór aige, 91, nuair a fuair sé básː bhuail taom croí é ar an 8 Aibreán, 1973
Ciúbachas.  
Ba é a bhí i gceist le Ciúbachas ná gluaiseacht phéintéireachta de chuid na Fraince a thosaigh go gairid tar éis bhás Paul Cézanne i 1906 agus ar a raibh buaicphointe idir na blianta 1906 – 1914. Ba thúsphointe ag an gCiúbachas moladh Cézanne do pheintéir óg féachaint ar an dúlra i dtéarmaí sféar, cón agus sorcóirí.
Tá tionchar Cézanne le feiceáil ar dtús ar shaothar Pablo Picasso (1881-1973) agus Georges Braque (1882–1963) a d'oibrigh le chéile chun an córas nua a bhunú. Tá an tionchar céanna le feiceáil freisin níos deireanaí ar ealaíontóirí eile ar nós Delaunay, Villon agus Gris a bhí ar imeall na gluaiseachta. 
Tháinig an spéis i gcuma athraíoch dromchlaí ón Impriseanachas ach go bunúsach ba mhó riamh a bhí an Ciúbachas ina ghluaiseacht intleachtúil ná an Impriseanachas. Shíl go leor ealaíontóirí go raibh an Ciúbachas i dtiúin leis an eolaíocht agus leis an innealtóireacht agus gur ann a bhí an t-aon stíl chun timpeallacht na nua-aoise a chur i bpictiúir.
Innealtóireacht. Is éard atá i gceist le innealtóireacht ná feidhmiú eolas teicniúil chun fadhbanna daonna a reáchtáil. Síolraíonn an focal ón bhfréamh Laidine "ingeniosus", a chiallaíonn "oilte". Is é "innleadaireachd" leagan an fhocail seo i nGaeilge na hAlban ar innealtóireacht.
Réimsí na h-innealtóireachta.
Tugtar an téarma "Product Lifecycle Management (PLM)" ar fheidhmiú ríomhairí le haghaidh innealtóireacht déantúsaíochta.
Friedrich Engels. Ba bhainisteoir monarchan, eolaí sóisialta agus réabhlóidí Gearmánach é Friedrich Engels (Barmen, 28 Samhain 1820 - Londain, 5 Lúnasa 1895). Chuir sé a chroí is a anam i gcúis an tsóisialachais ar feadh leathchéad bliain 
Ba chara agus comhghleacaí le Karl Marx é. Chomhscríobh Engels na saothair ba thábhachtaí den ghluaiseacht shóisialach sa 19ú haois le Marx. 
Saol.
Thug athair Engels jab dó i Manchain. Ceapadh é ina bhainisteoir ar mhonarcha. 
Bhí bean ag Engels, Mary, de shliocht Éireannach (as Tiobraid Arainn). Bhí dearcadh an-liobrálach acu ar an bpósadh agus ní raibh siad pósta riamh. Bhí Mary ina gníomhaí díbhirceach ar son na haicme oibre. Thug sí misneach dó agus bhí tionchar láidir aici ar a chuid saothair. 
Nuair a d'éag Mary (taom croí) sa bhliain 1863, luigh Engels lena deirfiúr Lizzie. Phós siad ar an 11 Deireadh Fómhair 1878, agus bhásaigh Lizzie cúpla uair níos déanaí.
Thug Engels cuairt ar Éirinn dhá uair (ar a laghad); bhí an-suim aige sa Ghaeilge, ag iarraidh í a fhoghlaim.
Roimh Chríost. Tugtar Roimh Chríost (RCh) ar gach bliain roimh dháta traidisiúnta bhreith Íosa Críost. Tosaíonn an féilire Anno Domini le 1 AD. 
Thugtaí a.C.n. (Ante Christum Natum/"sular rugadh Críost") ar bhlianta roimh 1 AD. De réir a chéile tháinig BC/B.C., téarma Béarla, i bhfeidhm seachas a.C.n.. 
is minic anois a úsáidtear BCE ("Before Christian/Common Era") in ionad BC. Úsáidtear é i gcaint idirchreidmheach, rud a bhaineann an nimh as an scéal.
Pernambuco. Is stát sa Bhrasaíl é Pernambuco. Tá sé suite sa Réigiún Thoir Thuaidh. Is í Recife a phríomhchathair. Is é Eduardo Câmara Gobharnóir an stáit. Tá 7,918,344 duine ina gcónaí sa stát.
Gaimbia. Is tír í Poblacht na Gaimbia atá suite san Afraic Thiar. Is é Banjul an phríomhchathair. Fuair sí neamhspleáchas ó Impireacht na Breataine sa bhliain 1965.
Polaitíocht.
Roimh an coup d'État i Iúil 1994, b'é an Ghaimbia ceann de na tíortha daonlathacha ilpháirtí is sine san Afraic. Ritheadh toghchán gach 5 bliana ó fuair sí neamhspleáchas ón Bhreatain. Ó aimsir an coup go dtí Iúil 2001, bhí cosc ar pholaiteoirí as páirtí an Iar-Uachtaráin Jawara agus oifigigh shinsearacha eile a rith i dtoghcháin.
I ndiaidh an coup d'état, bhí toghchán don uachtaránacht i Meán Fómhair, 1996 agus bhuaigh an Coirnéal Yahya Jammeh an rás. Ghlac ceithre pháirtí freasúra páirt i dtoghchán uachtaránachta ar 18 Deireadh Fómhair, 2001 agus bhuaigh Jammeh arís. Choimeád an APRC a dtromlach sa Chomhthionól Náisiúnta san olltoghchán in Eanáir 2002.
Dan ar Wern. Is scríbhneoir agus file Briotánach é Dan ar Wern. Rugadh é ar an 14 Deireadh Fómhair 1952 i Gwern-Porc'hoed, i Morbihan, sa Bhriotáin. 
Rinne sé a chuid staidéar i Nice na Fraince. Tá dúil mhór aige sa taisteal, sa cheol agus sa litríocht, chomh maith le teangacha agus cultúir iasachta. Tá finscéalta Ceilteacha mar bhunús do chuid dá shaothar.
Acre, an Bhrasaíl. Is stát de chuid na Brasaíle é Acre atá suite in iarthuaisceart na tíre. Is é Rio Branco príomhchathair an stáit, agus is é Tião Viana (PT) an gobharnóir. Tá 758,786 duine ina gcónaí sa stát (2012). 
Stair.
Bhí an Bholaiv i gceannas ar an stáit ó 1867 go dtí 1903. Chuir an Gobharnóir Neri as Amazonas José Plácido de Castro, saighdiúir Brasaíleach, go dtí Acre. D'fhógair sé an tríú Poblacht Acre ar 27 Eanáir 1903. Ar 25 Feabhra 1904, rinne dúiche na cónaidhme d'Acre agus rinne stát de sa bhliain 1962.
Arm na hÉireann. Is cuid d'Óglaigh na hÉireann (Fórsaí Cosanta na hÉireann) é Arm na hÉireann. Tá sé roinnte ina dhá pháirt, na Buan-Óglaigh agus Cúltaca an Airm (roimh Meán Fómhair 2005, thugtaí an Fórsa Cosanta Áitiúil ar an gCúltaca). Tá 8,500 fear agus bean san arm faoi láthair. 
Eagraíocht.
Dá Briogáid Chosaithe atá i struchtúr an Airm, arna n-eagrú in eagair ilairm, a mbíonn ceanncheathrú briogáide, aonaid chomhraic, aonaid tacaíochta comhraic agus aonaid tacaíochta seirbhísí comhraic i ngach ceann acu. Is iad na Briogáid:
Tacaíonn "Airmheáin Traenála Óglaigh na hÉireann" (ATÓÉ) agus Bunáit Lóistíochta an Churraigh leis na feidhmeanna traenála agus lóistíochta do na Buan-Óglaigh agus do na hÓglaigh Chúltaca.
Naoi gCór Seirbhíse atá ag an Arm faoi láthair, gach ceann acu sannaithe, faoi seach, mar chór comhraic, tacaíochta nó tacaíochta seirbhíse comhraic:
Musée du Louvre. Is ceann de na músaeim is mó agus is cáiliúla ar an domhan í an Musée du Louvre nó Louvre i bPáras, an Fhrainc. Tá sé suite i lár Pháras idir an tSéin agus an Rue de Rivoli. Tá an lár-clós ar an "Axe historique". 
Stair.
Osclaíodh an Palás de Louvre don phobal ar dtús ar 8 Samhain, 1793 i rith Réabhlóid na Fraince.
Ar an 21 Lúnasa 1911, goideadh an Mona Lisa, pictiúr de chuid Leonardo da Vinci, ó Louvre.
Jimmy Cricket. Jimmy Cricket. Ceann de na fuirseoirí is fearr a tháinig as Éirinn. Rugadh ar an gCorr Chríochach (Contae Thír Eoghain) é.
Talamh an Éisc. Oileán mór ar imeall thiar an Aigéin Atlantaigh is ea Talamh an Éisc (Béarla: "Newfoundland", Fraincis: "Terre-Neuve"). Tá an t-oileán suite i gcúige Thalamh an Éisc agus Labradar, i gCeanada.
Labhraítear trí theanga ar an oileán maorga seo - mar atá - Gaeilge, Béarla agus an Fhraincis. Faigheann an t-oileán a ainm ó iascairí Éireannacha a raibh eolas acu ar an oileán le fada an lá. Chuir a lán Éireannach fúthu san oileán seo i dtús an chéid seo caite agus sa réim timpeall na príomhchathrach, Baile Sheáin. Le fada an lá, ba í an Ghaeilge an teanga ba choitianta a d'airítí á labhairt i gceantair áirithe ar an oileán. Ar 3 Meitheamh 1948 bhí olltoghchán ann agus léirigh na daoine gur mhian leo ceangal buan le Ceanada a bheith acu. Rinneadh cúige de chuid Cheanada de ar an 3ú lá de mhí Mhárta 1949. Le himeacht ama tháinig meath ar an méid Gaeilge, Gàidhlig agus Fraincise a bhí á labhairt ann. Sa lá atá inniu ann, is é an Béarla an phríomhtheanga a labhraítear ar an oileán.
Tomás Mac Donnchadha. Náisiúnaí Éireannach ab ea Tomás Mac Donnchadha (1 Feabhra, 1878 – 3 Bealtaine, 1916), a ghlac páirt in Éirí Amach na Cásca. Múinteoir agus scíbhneoir a bhí ann agus duine de seachtar sínitheoirí Fhorógra na Poblachta.
Saol.
Ba as Cloch Shiurdáin, Tiobraid Árann ó dhúchas é Mac Donnchadha, agus chaith sé an chéad chuid dá shaol ag múineadh. Bhog sé go Baile Átha Cliath le staidéar a dhéanamh agus ba é an chéad mhúinteoir é ar fhoireann Scoil Éanna, an scoil ar thug sé cúnamh lena bunú in éineacht le Pádraig Mac Piarais. Bhí eolas maith ag Mac Donnchadha ar an litríocht, agus bhain a chuid dúthrachta agus léinn áit amach dó i roinn an Bhéarla i gColáiste na hOllscoile i mBaile Átha Cliath. Léiríodh an dráma a scríobh sé "When the Dawn is Come" in Amharclann na Mainistreach. 
Ceapadh é ina stiúrthóir oiliúna ar Óglaigh na hÉireann in 1914, agus chuaigh sé isteach san IRB ina dhiaidh sin. Ceapadh Mac Donnchadha ar Chomhairle Mhíleata an IRB in 1916. Ba é a bhí mar cheannasaí ar an Dara Cathlán de Dhrong Bhaile Átha Cliath a thóg seilbh ar mhonarcha brioscaí Jacob agus na tithe thart san áit sin le linn an Éirí Amach. 
Cuireadh chun báis é an 3 Bealtaine 1916.
Saothar.
Rogha óna chuid saothar:
Seo mar a scríobh sé:
Hugues Capet. Ba rí na bhFranc ó 987 go 996 agus bunaitheoir an rítheaghlaigh Capet é Hugues Capet (~ 940 - 24 Deireadh Fómhair 996), rítheaghlach a mhair go dtí Lauis XVI sa 18ú haois.
An Fhrainc sa 10ú haois.
Ní raibh sliocht Shéarlais Mhóir ("Charlemagne"), impire na bhFranc san 8ú haois, in ann teorainneacha ríocht na bhFranc a chosaint, go háirithe san iarthar. Thóg na tiarnaí móra caisleáin láidre ina ndúichí féin. Uaireanta ba iad na heaspaig a bhí i gceannas chun an eaglais is an creideamh Críostaí a chosaint. 
Ag deireadh na dála, ní raibh duine ó sliocht Shéarlais Mhóir, nó na "Carolingiens" as Fraincis, fágtha tar éis bás Laoiseach V i mí na Bealtaine sa bhliain 987 agus bhuail na tiarnaí le chéile i Noyon chun rí nua a thoghadh. Ba é Hugues, ab cróga a thóg páirt i gcathanna agus diúc na bhFranc ón mbliain 960, an fear ba threise acu. Bhí clóca naoimh Tours, Máirtín, ag Hugues ina mhainistreach agus tháinig a ainm "Capet" ón fhocal Laidine "cappa", an duine a raibh an clóca aige. Beannaíodh mar rí in ardeaglais Reims é ar an 3 Iúil sa bhliain 987. Ba é sin tús ríocht na Fraince, nó ríocht Francach an Ghaill.
Francbhéarla. Is é is francbhéarla ann ná teanga atá in úsáid mar theanga ghnáthchumarsáide ag daoine nach bhfuil sí ó dhúchas acu, cosúil leis an dóigh a n-úsáidtear an Béarla inniu sa chuid is mó den domhan. Tá an téarma féin bunaithe ar "lingua franca", an meascán d'fhocail Iodáilise, Tuircise, Fhraincise, Pheirsise, Ghréigise agus Araibise a bhí á labhairt ag taidhleoirí agus ag tráchtálaithe na Meánmhara sna Meánaoiseanna. Ón am sin i leith, fairsingíodh an téarma ar na teangacha eile a d'éirigh coitianta i gcomhchaidreamh na ndaoine ó thíortha éagsúla ina dhiaidh sin.
Inniu, áfach, ní thagraíonn an focal sin "francbhéarla" do theanga na dtaidhleoirí an oiread agus a thagraíonn sé do theangacha na cumarsáide béil. 
Na Francbhéarlaí sa Stair agus sa tSochaí.
San Impireacht Rómhánach, b'í an Ghréigis an francbhéarla san Oirthear, agus an úsáid seo á baint as an Laidin san Iarthar. Ón seachtú haois déag ar aghaidh, b'í an Fhraincis teanga idirnáisiúnta na taidhleoireachta. San eolaíocht, áfach, b'í an Ghearmáinis a bhí chun tosaigh ar na teangacha eile, go dtí gur tháinig an Béarla ina háit i ndiaidh an dá chogadh domhanda. Inniu, is é an Béarla an francbhéarla is tábhachtaí ar fud an domhain. Mar sin féin, bíonn teangacha eile ag déanamh an ghnó chéanna anseo agus ansiúd. Sna tíortha tearcfhorbartha iar-choilíneacha, bíonn teanga na hiar-mháthairthíre coilíní tábhachtach i gcónaí, agus má tá an tír breac le dreamanna eitneacha agus le mionlaigh theanga, mar is gnách san Afraic ach go háirithe, tá sé ag teacht isteach áisiúil aon teanga amháin a bheith seanbhunaithe sa chóras oideachais agus sa saol cultúrtha. 
Go minic, áfach, ní hé an leagan oifigiúil den teanga sin an francbhéarla i mbéal na cosmhuintire. Ina áit sin, cuireann na daoine ar leataobh an chuid den ghramadach nach bhfuil ach ag cur isteach ar an ngnáth-thuiscint, agus iad ag labhairt leaganacha simplithe den teanga eatarthu a bhfuil na teangacha is na canúintí áitiúla i ndiaidh a dtionchar a imirt orthu. Nasctheanga ("pidgin") a thugtar ar an gcineál seo teanga. Níl an nasctheanga ó dhúchas ag aon duine. Nó má tá, ní nasctheanga í a thuilleadh, ach fásteanga ("creole").
An Mhotúis Hírí. Teanga is ea an Mhotúis Hírí nó an Hírí-Mótúis a labhraítear i Nua-Ghuine Phapua. Leagan simplithe, nasctheangaithe den teanga Motu, ceann de na teangacha bundúchasacha, atá ann. Teanga oifigiúil i Nua-Ghuine Phapua í, in éineacht leis an mBéarla agus leis an teanga Tok Pisin. 
Forbairt na teanga Hiri Motu.
Tá an teanga Motu á labhairt ag cúig mhíle fichead de dhaoine timpeall Port Moresby inniu. B'as measc lucht a labhartha a d'earcaítí na póilíní nuair a bhí Nua-Ghuine Phapua ina coilíneacht go fóill. Mar sin, d'fhoghlaim cainteoirí na dteangacha eile faoin tuath go gcaithfidís Motu a labhairt leis na húdaráis, agus, de réir an riachtanais, tharraing siad orthu féin cibé blúirín den teanga sin a bhí acu. Sin mar a d'fhorbair an teanga Hiri Motu - nó Police Motu, is é sin, "Motu na bpóilíní", mar a thugtaí uirthi freisin.
Siúd is gur léir do chách an chosúlacht atá idir an teanga Hiri Motu agus an teanga bhundúchasach as ar eascair sí, is léir inniu gur dhá theanga éagsúla iad, agus níl sé furasta mórán adhmaid a bhaint as teanga amháin acu mura bhfuil agat ach an ceann eile. Rinneadh an-simpliú ar ghramadach na teanga Motu, nuair a múnlaíodh an teanga Hiri Motu, agus dáiríre, sin é an rud is dual do na nasctheangacha ar fad. Thairis sin, tá stór focal na teanga Hiri Motu difriúil leis an teanga Motu, ós rud é gur fháiltigh an teanga Hiri Motu isteach gach cineál iasachtaí ón mBéarla agus ó na teangacha áitiúla. Mar sin féin, is focail de bhunadh Motu iad nócha faoin gcéad de stór focal na teanga Hiri Motu.
Inniu, tá an teanga Hiri Motu ag 120,000-200,000 duine i Nua-Ghuine Phapua. Tá 6 % de dhaonra na tíre in ann í a léamh is a scríobh. Níl sí ó dhúchas ach ag fíorbheagán, agus dealraíonn sé go bhfuil sí ag géilleadh don teanga Tok Pisin agus don Bhéarla mar fhrancbhéarla. Mar sin féin, is teanga oifigiúil í i gcónaí, agus úsáid á baint aisti i bparlaimint Nua-Ghuine Phapua, ar an teilifís agus ar an raidió.
Taillinn. Is í Taillinn (Eastóinis: "Tallinn") príomhchathair na hEastóine. Is é achar na cathrach ná 159.2 km² le líon pobail um 418,582. Tá an chathair suite ar chósta thuaidh na tíre, ar chósta de chladach Mhurascaill na Fionlainne, 80cm ó dheas ó Heilsincí, soir ó Stócólm agus siar ó Chathair Pheadair. Tá Seanbhaile Thaillinn i liosta na Suíomh Oidhreachta Domhanda ag UNESCO. Áirítear gur cathair dhomhanda í Taillinn, agus í ar cheann de na deich gcathair dhigiteach is fearr sa domhan. Bhí Tallinn ina príomhchathair chultúrtha Eorpach sa bhliain 2011, in éineacht le Túrcú san Fhionlann.
Tíreolaíocht.
Tá Taillinn suite ar chladach theas Mhurascaill na Fionlainne i Lárthuaisceart na hEastóine. Is é Loch Ülemiste an loch is mó i dTaillinn, nó tá sé 9.6 km² ar achar. Tagann an chuid is mó d'uisce óil na cathrach as an loch sin. Is é Loch Harku an dara loch is mó taobh istigh de chríocha Thaillinn, agus é 1.6 km² ar achar.
San Juan. Príomhchathair Phórtó Ríce is ea San Juan. Tá an chathair suite in oirthuaisceart an oileáin. Bhunaigh coilínigh Spáinneacha í sa bhliain 1521.
De réir an daonáirimh is déanaí, tá 433,733 duine ina gcónaí sa chathair. 
Is í San Juan an lonnáiocht Eorpach is sine sna Stáit Aontaithe.
Léim an Bhradáin. Baile is ea Léim an Bhradáin atá suite ar an teorainn idir Contae Chill Dara agus Contae Átha Cliath. Bhí daonra 15,504 i Léim an Bhradáin sa bhliain 2016. 
Stair.
Is sa bhaile Léim an Bhradáin a bhí an chéad ghrúdlann Arthur Guinness, 1756.
Iompar.
Bus.
Freastalaíonn Bus Átha Cliath ar Léim an Bhradáin.
Iarnród.
Tá dhá stáisiún traenach i Léim an Bhradáin, Stáisiún traenach Léim an Bhradáin, Droichead Louisa agus Stáisiún Léim an Bhradáin Confaí.
Oideachas.
Tá dhá meánscoil i Léim an Bhradáin, Coláiste Phobal Confey agus Coláiste Chiaráin.
Tionscal.
Is fostóir áitiúil é Intel. Bunaíodh an campas i Léim an Bhradáin sa bhliain 1989. Fostaíonn Intel níos mó ná 4,500 duine sa bhaile. Ba é an príomh-fhostóir áitiúil eile Hewlett-Packard, ach dúnadh an gnó sa bhliain 2017.
Comhchathracha.
Tá Léim an Bhradáin nasctha le na háiteanna seo a leanas:
Alagoas. Is stát beag sa Bhrasaíl é Alagoas atá suite in oirthuaisceart na tíre. Is é Maceió príomhchathair an stáit, agus is é Teotônio Vilela an gobharnóir. Tá 2,822,621 duine ina gcónaí sa stát (2000).
Nasctheanga. Is é is nasctheanga nó pidgin ann ná teanga nach bhfuil ó dhúchas ag aon duine, agus í á húsáid mar ghléas comhchumarsáide nó francbhéarla idir dreamanna eitneacha éagsúla. Bíonn na nasctheangacha bunaithe ar na teangacha móra domhanda, de ghnáth, ach amháin nach bhfuil ach freastal an ghéar-riachtanais fágtha d'fhoclóir agus de ghramadach na bunteanga sin.
Teangacha is ea na nasctheangacha a thagann ar an bhfód go spontáineach, de thoradh na teagmhála idir teangacha éagsúla. Mar sin, ní nasctheanga í an teanga Esperanto, siúd is go bhfuil bunlitríocht an-saibhir aici, agus go bhfuil a córas gramadaí go hiomlán neamhspleách ar aon teanga náisiúnta. Tugtar teanga phleanáilte uirthi, bíodh is go bhfuil sí ag fás is ag forbairt san úsáid laethúil ar fud an domhain le breis is 120 bliain anuas. 
Cé go mbíonn na nasctheangacha simplí, ní hionann sin is a rá nach mbeadh gramadach ar leith acu. Ní féidir leat, abair, an Béarla a shimpliú mar is mian leat agus nasctheanga a thabhairt air sin. 
Comhthréithe na nasctheangacha.
Bíonn na nasctheangacha cosúil le chéile ó thaobh na gramadaí, is é sin, is féidir comhchlaontachtaí a aithint fiú i nasctheangacha a d'fhorbair beag beann ar a chéile:
Shakira. Amhránaí agus cumadóir amhrán Colómach is ea Shakira Isabel Mebarak Ripoll, (2 Feabhra, 1977 a rugadh í). Canann sí as Spáinnis agus as Béarla. Ba bhreitheamh í ar "The Voice".
Gairm.
Chuidigh feidmeannach de chuid Sony Colombia (Ciro Vargas) léi conradh a fháil. 
Seoladh an chéad albam uaithi "Magia" ("draíocht") sa bhliain 1991. Níor éirigh go maith leis an albam seo, agus níor éirigh go maith leis an dara halbam, "Peligro", ach oiread. Rinneadh aisteoir teilifíse di ansin. D'fhill sí ar an gceol sa bhliain 1995 leis an albam "Pies Descalzos" agus ba é an t-albam sin a thuill cáil di. Tá breis is 50 milliún albam diolta aici anois.
Aisteoireacht.
Bhí ról Luisa Maria aici sa telenovela El Oasis sa bhliain 1995. Bhí sí páirteach in eipeasóid de chuid "Ugly Betty", "The Bahamas Triangle", i mí na Samhna 2009. Sa bhliain 2010 bhí sí páirteach in eipeasóid de chuid "Wizards of Waverly Place".
Saol.
Rugadh Shakira ar an 2 Feabhra 1977 i mBarranquilla na Colóime. Is iad Nidya del Carmen Ripoll Torrado agus William Mebarak Chadid a tuismitheoirí.
Ainm.
In Araibis, ciallaíonn "Shakira" "buíoch". Foirm bhaininscneach den ainm "Shakir" atá ann. Baisteadh an t-ainm "Isabel" uirthi in ómós do mháthair a hathar. Is sloinne Catalónach é Ripoll. 
Clann.
Bhí Shakira agus Gerard Piqué, peileadóir, ina gcónaí le chéile idir 2011-2022, lánúin a rugadh ar an lá céanna, Shakira ar 2 Feabhra 1977 agus Gerard 10 mbliana níos déanaí, ar 2 Feabhra 1987. Tá beirt chlainne orthu, Milan agus Sasha. 
Scar Shakira óna fear sa bhliain 2022.
Gradaim agus ainmniúcháin.
Tá 255 gradam buaite ag Shakira. Tá 584 ainmniúchán faighte aici.
An Níl. Is abhainn í an Níl (Araibis chaighdeánach: النيل‎‎, an-Nīl ; Coptais: ⲫⲓⲁⲣⲱ, P(h)iaro;) atá san Afraic. Is iad an Amasóin agus an Níl na haibhneacha is faide ar domhan. Tosaíonn an Níl Bhán in Uganda agus an Níl Ghorm san Aetóip. Tagann an dá abhainn le chéile leis an Níl a chruthú i gCartúm, príomhchathair na Súdáine. Tá an abhainn an-tábhachtach don Éigipt: níl aon abhainn mhór eile sa tír. Tá Caireo cois Níl. Cruthaíodh Conradh Uisce na Níle idir tíortha na Níle chun uisce na habhann a roinnt amach eatarthu.
Jim Talent. B'é James Matthes "Jim" Talent Seanadóir na Stát Aontaithe shóisearach ó Missouri. Is ball den Pháirtí Poblachtach é. Rugadh ar 18 Deireadh Fómhair, 1956 i St. Louis é. Thosaigh sé a shlí bheatha polaitiúil sa bhliain 1984 nuair a toghadh go Teach na nIonadaithe Missouri é. Chaith sé ceithre théarma ansin.
I 1992 bhuaigh Talent an toghchán don Comhdháil. Bhuaigh Claire McCaskill, an iarrthóir ón bPáirtí Daonlathach, an suíomh Talent sa toghchán 2006.
Jerry Lee Lewis. Amhránaí, cumadóir agus pianódóir rac-cheoil agus ceol tuaithe ba ea an Meiriceánach Jerry Lee Lewis, (29 Meán Fómhair, 1935 - 28 Deireadh Fómhair 2022). Ceannródaí rac-cheoil a bhí ann, a bhain na cairteacha amach le roinnt amhrán cáiliúla, mar shampla "Great Balls of Fire" agus "Whole Lotta Shakin' Goin' On". 
Chaith Lewis tamall de bhlianta ar an mbóthar agus ag taisteal ar fud an domhain, i gcuideachta a mhacasamhail Chuck Berry agus Little Richard agus laochra eile na haoise. 
Tugadh buille mór dá chlú pearsanta agus dá ghairmréim cheoil nuair a tháinig sé chun solais gur phós Lewis a chol ceathrair óg sa bhliain 1958, agus í trí bliana déag d'aois.